Armfelt
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Armfelt er en svensk-finsk adelsslekt. Den grevelige slekten lever fortsatt i Finland, den friherrelige og den adelige slekten i Sverige.
Slekten nedstammer fra bonden Lars Eriksson på Frösön i Jämtland; hans sønn Erik Larsson ble adlet i 1648 med navnet Armfelt. Dennes sønnesønn, feltherren Carl Gustaf Armfelt (1666–1736) fikk svensk friherretittel i 1731, og hans sønnesønns sønn, Gustav 3s yndling og senere russisk generalguvernør i Finland Gustaf Mauritz Armfelt (1757–1814) fikk finsk grevetittel i 1812. Slekten eide på 1800-tallet storgodset Åminne i Finland. Les mer i Store norske leksikon adel Finlands historie Sveriges historie Åminne